ΚΑΝΟΝΙΣΜΟΣ αριθ. 6/66/ΕΥΡΑΤΟΜ, 121/66/ΕΟΚ ΤΩΝ ΣΥΜΒΟΥΛΙΩΝ της 28ης Ιουλίου 1966 περί καθορισμού καταλόγου των τόπων για τους οποίους δύναται να χορηγηθεί αποζημίωση στεγάσεως και περί του ανωτάτου ποσού και του τρόπου χορηγήσεως αυτής της αποζημιώσεως

ΤΟ ΣΥΜΒΟΛΙΟ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΤΟΜΙΚΗΣ ΕΝΕΡΓΕΙΑΣ,

ΤΟ ΣΥΜΒΟΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,

Έχοντας υπόψη:

τον κανονισμό αριθ. 31 (ΕΟΚ), 11 (ΕΚΑΕ) περί καθορισμού του κανονισμού της υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας (1), και ιδίως το άρθρο 14 δις του παραρτήματος VII του εν λόγω κανονισμού και τα άρθρα 22 και 67 του εν λόγω καθεστώτος,

την πρόταση της Επιτροπής της Ευρωπαϊκής Οικονομικής Κοινότητηος,

Εκτιμώντας:

ότι εναπόκειται στα Συμβούλια, που αποφαίνονται σύμφωνα με τη διαδικασία που αναφέρεται στο άρθρο 65, παράγραφος 3 του κανονισμού υπηρεσιακής καταστάσεως, να εκδώσουν τον πίνακα των τόπων για τους οποίους δύναται να χορηγηθεί αποζημίωση στεγάσεως, το ανώτατο ποσό καθώς και τον τρόπο χορηγήσεως αυτής της αποζημιώσεως,

ΕΞΕΔΩΣΑΝ ΤΟ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο υπάλληλος που τοποθετείται σε τόπο όπου οι συνθήκες στεγάσεως θεωρούνται ιδιαίτερα δυσχερείς δύναται να λάβει αποζημίωση στεγάσεως σύμφωνα με τις προϋποθέσεις που καθορίζονται ακολούθως.

Άρθρο 2

1. Οι τόποι τοποθετήσεως για τους οποίους δύναται να χορηγηθεί η αποζημίωση που αναφέρεται στο άρθρο 1 είναι:

Γερμανία

Καρλσρούπ

Garching

Gessthacht

Γαλλία

Παρίσι

Διαμερίσματα Hauts-de-Seine, Seine-St. Denis, Valde-Marne, Essonne, Yvelines, Val-d'Oise

Cadarache

Γκρενόμπλ

Ηνωμένο Βασίλειο

Λονδίνο

Ελβετία

Γενεύη.

2. Εκτός των τόπων που καθορίζονται στην παράγραφο 1, η αποζημίωση στεγάσεως δύναται να χορηγηθεί εξίσου για τόπους όπου ο αριθμός των υπαλλήλων είναι κατώτερος ή ίσος με τρεις. Σ' αυτή την περίπτωση οι Επιτροπές πληροφορούν περί τούτου τα Συμβούλια, ο δε υποβαλλόμενος πίνακας θεωρείται ότι έγινε αποδεκτός εάν εντός προθεσμίας έξι μηνών καμιά αντιπροσωπεία δεν εκδηλώσει την επιθυμία να συζητήσει την χορήγηση της αποζημιώσεως για αυτούς τους τόπους.

Άρθρο 3

Πριν από κάθε χορήγηση της αποζημιώσεως, η αρμόδια για τους διορισμούς αρχή εξετάζει αν η κατοικία ανταποκρίνεται στις ανάγκες του υπαλλήλου, ενόψη και των ασκουμένων καθηκόντων του, της οικογενειακής του καταστάσεως, καθώς και του αριθμού των συντηρουμένων προσώπων που διαβιούν πράγματι υπό τη στέγη του. Κατά περίπτωση η αρχή δύναται να περιορίσει σε ποσό που η ίδια καθορίζει το ενοίκιο που λαμβάνεται υπόψη για τον υπολογισμό της αποζημιώσεως στεγάσεως.

Άρθρο 4

Υπό την επιφύλαξη των διατάξεων του άρθρου 3, η αποζημίωση στενάσεως χορηγείται στον υπάλληλο ο οποίος καταβάλλει το μηνιαίο ενοίκιό του, αφού αφαιρεθούν κατά περίπτωση, οι επιβαρύνσεις ως η θέρμανση, το ύδωρ, το φωταέριο και το ηλεκτρικό, και η συντήρηση, ποσό ανώτερο του:

18 % δια τους υπαλλήλους βαθμού Β2 και κατωτέρω βαθμών

20 % για τους υπαλλήλους βαθμών Β1 έως Α4

22 % για τους υπαλλήλους βαθμού ανωτέρου του Α4

το συνολικό ύψος αυτών των ωφελημάτων καθορίζεται ως ακολούθως.

Το εν λόγω ποσό αποτελείται από τον βασικό μισθό, που προσαυξάνεται με την αποζημίωση αποδημίας και με το επίδομα του αρχηγού οικογενείας, αφού αφαιρεθούν οι υποχρεωτικές κρατήσεις, που προβλέπονται στο άρθρο 64 του κανονισμού περί της υπηρεσιακής καταστάσεως των υπαλλήλων και του κοινοτικού φόρου. Το ποσό που συγκεντρώνεται έτσι συνοδεύεται από τον ισχύοντα συντελεστή αναπροσαρμογής στον τόπο τοποθετήσεως του ενδιαφερομένου.

Άρθρο 5

Το μέρος του ενοικίου που υπερβαίνει το κατώτατο όριο του κλιμακίου που καθορίζεται στο πρώτο εδάφιο του άρθρου 4 βαρύνει το όργανο κατά:

50 % για τους αγάμους υπαλλήλους και για τους υπαλλήλους αρχηγούς οικογενείας, χωρίς συντηρούμενο πρόσωπο-

55 % για τους υπαλλήλους αρχηγούς οικογενείας με ένα συντηρούμενο πρόσωπο-

60 % για τους υπαλλήλους αρχηγούς οικογενείας με περισσότερα του ενός συντηρούμενα πρόσωπα-

η έκφραση "συντηρούμενο πρόσωπο" νοείται κατά την έννοια του άρθρου 2 του παραρτήματος VII του κανονισμού περί της υπηρεσιακής καταστάσεως των υπαλλήλων.

Άρθρο 6

Η αποζημίωση κατοικίας δεν δύναται σε καμιά περίπτωση να υπερβεί το 5 % του συνολικού ύψους των ωφελημάτων που καθορίζονται στο άρθρο 4 εδάφιο δεύτερο.

Άρθρο 7

Ο παρών κανονισμός αρχίζει να ισχύει την 1η Ιανουαρίου 1966.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 28 Ιουλίου 1966.

Για τα Συμβούλια

Ο Πρόεδρος

S. A. POSTHUMUS

(1) ΕΕ αριθ. 45 της 14. 6. 1962, σ. 1385/62.